CELEX: 62014CN0508
Language: et
Date: 2014-11-13 00:00:00
Title: Kohtuasi C-508/14: Eelotsusetaotlus, mille on esitanud Nejvyšší správní soud (Tšehhi Vabariik) 13. novembril 2014 – Český telekomunikační úřad versus T-Mobile Czech Republic a.s. ja Vodafone Czech Republic a.s.

16.2.2015   
            
            
               ET
            
            
               Euroopa Liidu Teataja
            
            
               C 56/4
            
         Eelotsusetaotlus, mille on esitanud Nejvyšší správní soud (Tšehhi Vabariik) 13. novembril 2014 – Český telekomunikační úřad versus T-Mobile Czech Republic a.s. ja Vodafone Czech Republic a.s.
   (Kohtuasi C-508/14)
   (2015/C 056/05)
   Kohtumenetluse keel: tšehhi
   
      Eelotsusetaotluse esitanud kohus
   
   Nejvyšší správní soud
   
      Põhikohtuasja pooled
   
   
      Kaebuse esitaja: Český telekomunikační úřad
   
      Vastustajad: T-Mobile Czech Republic a.s., Vodafone Czech Republic a.s.
   
      Teised menetluspooled: O2 Czech Republic a.s. (kuni 20. juunini 2014 Telefónica Czech Republic, a.s.), UPC Česká republika, s.r.o.
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 7. märtsi 2002. aasta direktiivi 2002/22/EÜ (1) universaalteenuse ning kasutajate õiguste kohta elektrooniliste sidevõrkude ja -teenuste puhul (edaspidi „direktiiv”) artikleid 12 ja 13 tuleb tõlgendada selliselt, et nimetatud sätetega kehtestatud universaalteenuse osutamise „netokulu” mõiste välistab selle, et teenuseosutaja hõlmab selle teenuse kindlaksmääratud netokulu summa hulka „mõistliku kasumi”?
            
         
               2.
            
            
               Kui vastus esimesele küsimusele on jaatav, siis kas direktiivi nimetatud sätetel (artiklitel 12 ja 13) on vahetu õigusmõju?
            
         
               3.
            
            
               Kui direktiivi artiklitel 12 ja 13 on vahetu õigusmõju, siis kas sellele mõjule saab tugineda vaidluses äriühinguga, milles liikmesriik omab (kontrollib) 51 % aktsiatest – käesolevas asjas O2 Czech Republic a.s.-ga (kas tegemist on „riikliku üksusega”)?
            
         
               4.
            
            
               Kui vastused küsimustele 1-3 on jaatavad, siis kas direktiivi saab kohaldada ka õigussuhetele, mis tekkisid ajavahemikul enne Tšehhi Vabariigi ühinemist Euroopa Liiduga (1. jaanuarist kuni 30. aprillini 2004)?
            
         
      (1)  EÜT 2002 L 108, lk 51.